

**Opatrenie k prolongácii železničných preukazov a vydávaniu voľných cestovných lístkov v 1. vozňovej triede v roku 2022**

2\_44\_ORLZ\_16

Účinnosť od: 10.01.2022

|  |  |  |  |  |  |
| --- | --- | --- | --- | --- | --- |
| Spracovateľ/kontakt:  Bc. Eva Noskovičová/9207492 | | Podpis:  Noskovičová, v.r. | | Dňa:  21.12.2021 | |
|
| Schválil:  Mgr. Andrea Trégerová  riaditeľka odboru riadenia ľudských zdrojov | | Podpis:  Trégerová, v.r. | | Dňa:  21.12.2021 | |
|
| Gestorský útvar:  Odbor riadenia ľudských zdrojov | | Garant:  riaditeľ ORLZ | | Uloženie originálu:  ORLZ | |
| Rozdeľovník:  IA, SC, KGR, ORLZ, OIK, OK, ORSP, OPS, OIT, UO, odMPP, odZP, SeM, SeSZ, UP, odPP, SePP, SeRP, UE, odFR, SeUD, SeCO, US, SeMN, SeON, SeL, UU, odMU-ECM, SeIUO, SeTT, SeEUO, Depo Poprad  MDV SR, ŽSR, ZSSK CARGO, Žilinská univerzita v Žiline, odborové centrály | | | | | |
| Distribúcia riadeného výtlačku útvaru  Názov organizačného útvaru: | | | | | |
| Z Za tlač zodpovedá: | Podpis: | | Tlač zo systému – Dátum: | | Počet a umiestnenie výtlačkov na útvare: |

Ministerstvo dopravy a výstavby Slovenskej republiky v rozsahu svojej pôsobnosti podľa § 36 ods. 1 písm. p) zákona č. 514/2009 Z. z. o doprave na dráhach v znení neskorších predpisov určuje Tarifu cestovného (ďalej len „Tarifa“) na rok 2022.

Tarifa platí vo vlakoch verejnej osobnej dopravy Železničnej spoločnosti Slovensko, a. s. vykonávanej v rámci Zmluvy o dopravných službách vo verejnom záujme na tratiach Železníc Slovenskej republiky v roku 2022 na území Slovenskej republiky nasledovne:

**Časť I**

**Oprávnené osoby a určenie výšky cestovného**

1. Zamestnanci a ich rodinní príslušníci
2. Železničnej spoločnosti Slovensko, a.s. (ZSSK),
3. Železníc Slovenskej republiky (ŽSR),
4. Železničnej spoločnosti Cargo Slovakia, a.s. (ZSSK CARGO),
5. Ministerstva dopravy a výstavby Slovenskej republiky (MDV SR), Sekcie železničnej dopravy a dráh,
6. funkcionári vyšších odborových orgánov železníc,
7. MDV SR určení vnútorným aktom ministra dopravy a výstavby SR

**cestovné na 2.vozňovú triedu vo výške 28,00€**

**cestovné na 1.vozňovú triedu vo výške 42,00€**

1. Zamestnanci Žilinskej univerzity (bez rodinných príslušníkov), ak boli držiteľmi platných železničných preukazov k 30.9.1994, počas trvania pracovného pomeru v tejto organizácii

**cestovné na 2.vozňovú triedu vo výške 39,00€**

**cestovné na 1.vozňovú triedu vo výške 57,00€**

1. Členovia Dozornej rady ZSSK, ZSSK CARGO a členovia Správnej rady ŽSR – počas výkonu funkcie

**cestovné na 2.vozňovú triedu vo výške 36,00€**

**cestovné na 1.vozňovú triedu vo výške 57,00€**

1. Zamestnanci a ich rodinní príslušníci
2. ŽSR, s ktorými bol skončený pracovný pomer v období od 1.1.1993 do 31.12.2000 v súlade s § 46, ods.1, písm. a) až c) Zákonníka práce platného do 31.3.2002 a zamestnanci, u ktorých došlo v tomto období k prechodu práv a povinností z pracovno-právnych vzťahov v zmysle § 251, písm. b) Zákonníka práce platného do 31.3.2002, ak ku dňu prechodu týchto práv boli držiteľmi platných železničných preukazov – cestovné výhody v pôvodnom rozsahu (trvanie nepretržitého pracovného pomeru minimálne ženy 25 a muži 30 rokov).
3. ŽSR, ZSSK, ZSSK CARGO, s ktorými bol v období od 1. 1. 2001 do 31. 12. 2005 skončený pracovný pomer v súlade s § 46, ods.1 písm. a) až c) Zákonníka práce platného do 31.3.2002, ako aj § 63, ods. 1. písm. a) a b) Zákonníka práce platného od 1. 4. 2002, ak boli držiteľmi platných železničných preukazov ku dňu uvoľnenia a súčasne odpracovali nepretržite 20 rokov v týchto organizáciách.
4. ŽSR, ZSSK, ZSSK CARGO, s ktorými bol v období od 1. 1. 2006 do   
   31. 12. 2007 skončený pracovný pomer v súlade s § 63, ods. 1. písm. a) a b)   
   Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 30 rokov v týchto organizáciách.
5. ŽSR, ZSSK, ZSSK CARGO, s ktorými bol v období od 1. 1. 2008 do 30. 11. 2010 skončený pracovný pomer v súlade s § 63 ods. 1. písm. a) až c) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 30 rokov v týchto organizáciách.
6. ŽSR, ZSSK, ZSSK CARGO, s ktorými bol od 1. 12. 2011 do 31. 12. 2012 skončený pracovný pomer dohodou na návrh zamestnávateľa z dôvodov organizačných zmien podľa § 60 ods. 2 Zákonníka práce v spojitosti s § 63, ods. 1. písm. a) až c) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 20 rokov v týchto organizáciách.
7. ŽSR, ZSSK, ZSSK CARGO, s ktorými bude od 1. 1. 2013 skončený pracovný pomer z dôvodov organizačných zmien podľa § 63, ods. 1. písm. a) až c) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 20 rokov v týchto organizáciách
8. zamestnanci ZSSK CARGO, s ktorými bol v období od 1.6.2020 do 31.12.2020 skončený pracovný pomer na vlastnú žiadosť podľa § 60, ods. 2) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 20 rokov v  týchto organizáciách
9. zamestnanci ZSSK CARGO, s ktorými bol v období od 1.10.2021 do 31.3.2022 skončený pracovný pomer na vlastnú žiadosť podľa § 60, ods. 2) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 20 rokov v  týchto organizáciách

**cestovné na 2.vozňovú triedu vo výške 88,00€**

**cestovné na 1.vozňovú triedu vo výške 94,00€**

1. Zamestnanci a ich rodinní príslušníci
2. ŽSR, ZSSK, ZSSK CARGO, u ktorých došlo v období od 1. 1. 2001 do 31. 12. 2006 k prechodu práv a povinností z pracovno-právnych vzťahov podľa § 251 Zákonníka práce platného do 31. 3. 2002, ako aj § 28, resp. § 31 ods. 3 Zákonníka práce platného od 1. 4. 2002, ak  ku dňu prechodu týchto práv boli držiteľmi platných železničných preukazov a súčasne odpracovali 20 rokov nepretržite v týchto organizáciách, počas trvania pracovného pomeru v nástupníckych organizáciách,
3. ŽSR, ZSSK, ZSSK CARGO a bývalého Štátneho dráhového úradu, ktorí boli od 1. 11. 2005 zaradení do novovzniknutého Úradu pre reguláciu železničnej dopravy (ÚRŽD), ak ku dňu zaradenia boli držiteľmi platných železničných preukazov a súčasne ku dňu preradenia odpracovali 20 rokov nepretržite v týchto organizáciách, počas trvania pracovného pomeru v ÚRŽD

**cestovné na 2.vozňovú triedu vo výške 88,00€**

**cestovné na 1.vozňovú triedu vo výške 94,00€**

1. Dôchodcovia po dovŕšení 70 rokov veku (bez rodinných príslušníkov), poberatelia starobného (nie výsluhového) dôchodku uvedení v ods. 1, písm. a) až e), v ods. 2, 4, 5

**cestovné na 2.vozňovú triedu vo výške 7,00€**

**cestovné na 1.vozňovú triedu vo výške 13,00€**

1. Dôchodcovia do dovŕšenia 70 rokov veku, poberatelia starobného (nie výsluhového) dôchodku uvedení v ods. 1, písm. a) až e), v ods. 2, 4, 5

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Dôchodcovia ZSSK CARGO, s ktorými bol v období od 1.6.2020 do 31.12.2020 skončený pracovný pomer z dôvodu odchodu do starobného alebo predčasného starobného dôchodku podľa § 60, ods. 2) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 15 rokov v týchto organizáciách na dobu 3 rokov od skončenia pracovného pomeru týchto organizáciách

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Dôchodcovia ZSSK CARGO, s ktorými bol v období od 1.10.2021 do 31.3.2022 skončený pracovný pomer z dôvodu odchodu do starobného alebo predčasného starobného dôchodku podľa § 60, ods. 2) Zákonníka práce, ak boli držiteľmi platných železničných preukazov ku dňu uvoľnenia a súčasne odpracovali nepretržite 15 rokov v týchto organizáciách na dobu 3 rokov od skončenia pracovného pomeru týchto organizáciách

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Rodinní príslušníci dôchodcov uvedených v ods. 6, 7, 8, 9

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Dôchodcovia, poberatelia starobného (nie výsluhového) dôchodku, bývalí zamestnanci Železničného vojska Žilina, ktorí odišli do starobného dôchodku v období od 1. 1. 1999 do 31. 12. 2001, za podmienky, že v čase odchodu boli držiteľmi platných železničných preukazov a súčasne pred odchodom do starobného dôchodku odpracovali 20 rokov nepretržite v rezorte železničnej dopravy

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Dôchodcovia, poberatelia starobného (nie výsluhového) dôchodku, bývalí zamestnanci Železničnej polície, ktorí odišli do starobného dôchodku v období od 1. 1. 1999 do 31. 12. 2007, za podmienky, že v čase odchodu boli držiteľmi platných železničných preukazov a súčasne pred odchodom do starobného dôchodku odpracovali 20 rokov nepretržite v rezorte železničnej dopravy

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Vdovy, vdovci po zamestnancoch a dôchodcoch uvedených v ods. 1, písm. a) až e), v ods. 2, 4, 5, 6, 7,

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Ekonomicky činné vdovy a vdovci po zamestnancoch a dôchodcoch uvedených v ods. 1, písm. a) až e), v ods. 2, 4, 5, 6, 7

**cestovné na 2.vozňovú triedu vo výške 42,00€**

**cestovné na 1.vozňovú triedu vo výške 48,00€**

1. Siroty po zamestnancoch a dôchodcoch uvedených v ods. 1, písm. a) až e), v ods. 2, 4, 5, 6, 7, deti ekonomicky činnej vdovy a vdovca po zamestnancoch a dôchodcoch

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Vdovy, vdovci po zamestnancoch a dôchodcoch uvedených v ods. 8, 9 po dobu 3 rokov od skončenia pracovného pomeru dôchodcu

**cestovné na 2.vozňovú triedu vo výške 18,00€**

**cestovné na 1.vozňovú triedu vo výške 24,00€**

1. Ekonomicky činné vdovy a vdovci po zamestnancoch a dôchodcoch uvedených v ods. 1, písm. a) až e), v ods. 2, 4, 5, 6, 7

**cestovné na 2.vozňovú triedu vo výške 42,00€**

**cestovné na 1.vozňovú triedu vo výške 48,00€**

1. Zamestnanci a dôchodcovia, ktorí sú držiteľmi cestovných výhod v 1.vozňovej triede na základe udelenia Zlatej alebo Diamantovej Jánskeho plakety alebo Kňazovického medaile, uhradia cestovné vo výške 2.vozňovej triedy stanovenej pre príslušný druh železničného preukazu.

**Časť II**

**Vytvorenie Zákazníckeho konta**

Toto opatrenie je nastavené s ohľadom na centrálnu výmenu železničných preukazov, ktorú ZSSK plánuje  postupne realizovať v priebehu II. polroka 2022. Z toho dôvodu je potrebné, aby si držiteľ železničného preukazu pred jeho prolongovaním vytvoril Zákaznícke konto v registračnom systéme ZSSK.

V Zákazníckom konte budú mať po výmene železničného preukazu nahratú platnú registráciu a prolongáciu podľa typu železničného preukazu. Obdobne, ako zákazníci ZSSK, aj držitelia železničných preukazov budú môcť využívať všetky benefity Zákazníckeho konta ZSSK (informácia o Vašej ceste, 5% bonus pri vklade kreditu, pripísanie storna poplatku ako bonus pri vrátení dokladu, archív dokladov, rýchly online nákup bez zadávania osobných údajov a iné). Podrobné informácie o výhodách Zákazníckeho konta nájdete na webovej stránke ZSSK v časti:

<https://www.zssk.sk/zssk-id/>.

Registráciu Zákazníckeho konta je možné realizovať na predajnom mieste v pokladnici OP KVC. Ako jedinečný identifikátor Zákazníckeho konta, ktorým je znemožnené vytváranie duplicitných Zákazníckych kont pre jednu osobu, je číslo osobného preukazu. Z toho dôvodu je potrebné, aby držiteľ železničného preukazu poskytol osobnému pokladníkovi k nahliadnutiu aj občiansky preukaz. V prípade vytvárania Zákazníckeho konta pre dieťa, ktoré ešte nie je držiteľom občianskeho preukazu, je potrebné uviesť číslo občianskeho preukazu jedného z rodičov alebo zákonného zástupcu dieťaťa.

**Pre urýchlenie vybavenia prolongácie železničného preukazu** na predajnom mieste **odporúčame** všetkým držiteľom železničných preukazov, ktorí doteraz nemajú vytvorené Zákaznícke konto v registračnom systéme ZSSK, **aby si ho zriadili**  pred prolongáciou železničného preukazu.

Prolongácia železničného preukazu je možná aj bez vopred zriadeného Zákazníckeho konta, avšak spôsobí to zdržanie pri osobných pokladniciach.

Registráciu Zákaznícke konto, typ cestujúceho „Obyčajný“, môžu držitelia železničných preukazov realizovať prostredníctvom **webovej stránky ZSSK**, v časti: <https://konto.zssk.sk/ca/pages/reg/registration-smart.xhtml> .

V prípade otázok pri vytváraní Zákazníckeho konta sa môžu držitelia železničných preukazov telefonicky obrátiť na Kontaktné centrum ZSSK ( 18 188).

**ČASŤ III**

**Pokyny k prolongácii – úhrada cestovného na rok 2022**

Prolongačné obdobie trvá od 10. januára 2022 do 31. marca 2022.

Predĺženie platnosti železničných preukazov, t.zn. uhradenie cestovného na rok 2022 je možné v osobných pokladniciach so zariadením iKVC v tarifných bodoch uvedených v prílohe č.1 tohto opatrenia.

Rodinný príslušník zamestnanca alebo bývalého zamestnanca môže  prolongovať svoj železničný preukaz individuálne, avšak až po vykonaní prolongácie železničného preukazu zamestnanca alebo bývalého zamestnanca.

Zamestnanec iKVC (ďalej len „pokladník“), okrem prolongovaného železničného preukazu, vydá žiadateľovi aj doklad o úhrade cestovného. Na každý prolongovaný železničný preukaz bude vydaný samostatný doklad o zaplatení cestovného.

Doklad o úhrade cestovného obsahuje:

* platnosť prolongácie (od – do),
* číslo železničného preukazu,
* vozňovú triedu,
* druh žiadateľa o prolongáciu (zamestnanec ZSSK, dieťa zamestnanca ZSSK a pod.),
* výšku uhradeného cestovného.

Ak iKVC nedovolí pokladníkovi vykonať prolongáciu železničného preukazu vzhľadom na údaje v centrálnej databáze (oznam „Stav preukazu v DB je neplatný“), pokladník ukončí proces prolongácie a držiteľovi železničného preukazu oznámi, aby sa prihlásil vo svojej evidenčnej zložke, nie vo výdajni železničných preukazov. V prípade splnenia podmienok na prolongáciu oprávnený zamestnanec evidenčnej zložky túto skutočnosť ohlási telefonicky alebo e-mailom do výdajne železničných preukazov v Bratislave alebo v Košiciach.

Kontakt na zamestnancov výdajní železničných preukazov:

1. [gabris.jan@slovakrail.sk](mailto:gabris.jan@slovakrail.sk), číslo tel..: 920-4437 (Bratislava)
2. [heckova.vladimira@slovakrail.sk](mailto:heckova.vladimira@slovakrail.sk), číslo tel.: 920-7396 (Bratislava)
3. [konecna.vera@slovakrail.sk](mailto:konecna.vera@slovakrail.sk), číslo tel.: 910-5027 (Košice)
4. [halaszova.noemi@slovakrail.sk](mailto:halaszova.noemi@slovakrail.sk), číslo tel.: 910-5032 (Košice).

ORLZ ZSSK odporúča držiteľom železničných preukazov, aby doklad o zaplatení cestovného na rok 2022 mali pri cestovaní vlakom k dispozícii k nahliadnutiu vlakovému personálu (v prípade nenačítania železničného preukazu zariadením POP VLAK).

ORLZ ZSSK upozorňuje, že pri kontrole železničného preukazu môžu nastať nasledujúce situácie:

* 1. údaje nie je možné načítať a číslo železničného preukazu sa nachádza v zozname zadržaných železničných preukazov – vlakový personál železničný preukaz odoberie, spíše Potvrdenie 073524175, z ktorého prvý diel vydá držiteľovi železničného preukazu a druhý spolu s odobratým železničným preukazom odovzdá v doplatkovej pokladnici. Vlakový personál postupuje v zmysle Prepravného poriadku ZSSK ako pri zistení cestujúceho bez platného cestovného lístka. Doplatková pokladnica doručí odobratý železničný preukaz spolu s kópiou Potvrdenia 073524175 na ORLZ Bratislava, ktorý bude vzniknutý problém riešiť v súlade s platnými predpismi a opatreniami,

U zamestnanca ZSSK vlakový personál železničný preukaz neodoberie, ale spíše Potvrdenie 073524175, z ktorého prvý diel vydá držiteľovi železničného preukazu a druhý odovzdá v doplatkovej pokladnici. Vlakový personál postupuje v zmysle Prepravného poriadku ZSSK ako pri zistení cestujúceho bez platného cestovného lístka. Doplatková pokladnica doručí kópiu Potvrdenia 073524175 na ORLZ Bratislava, ktorý bude vzniknutý problém riešiť v súlade s platnými predpismi a opatreniami,

* 1. údaje nie je možné načítať a číslo železničného preukazu sa nenachádza v zozname zadržaných železničných preukazov – vlakový personál železničný preukaz neodoberie, ale spíše Potvrdenie 073524175, z ktorého prvý diel vydá držiteľovi železničného preukazu a druhý odovzdá v doplatkovej pokladnici. Doplatková pokladnica doručí kópiu Potvrdenia 073524175 na ORLZ Bratislava, ktorý platnosť železničného preukazu preverí v centrálnej databáze a bude vzniknutý problém riešiť v súlade s platnými predpismi a opatreniami.

**Časť IV**

**Zmena vozňovej triedy**

V prípade, že u zamestnanca príde ku zmene 1.vozňovej triedy na 2.vozňovú triedu počas prolongačného obdobia a železničný preukaz nebol ešte prolongovaný na rok 2022, oprávnený zamestnanec (personalista) doručí potvrdenú žiadanku o vydanie cestovného dokladu, spolu s dokladom o úhrade spisného vo výške 2,00 € do výdajne železničných preukazov Bratislava alebo Košice. Zo železničného preukazu odoberie a znehodnotí hologram s číslicou 1 a železničný preukaz odovzdá naspäť zamestnancovi. Zmena vozňovej triedy sa v čipe železničného preukazu prepíše priamo pri prolongácii. Rovnaký postup je aj pri zmene vozňovej triedy u rodinných príslušníkov zamestnanca.

V prípade zmeny 2.vozňovej triedy na 1.vozňovú triedu je potrebné do výdajne železničných preukazov doručiť spolu s vyššie uvedenými dokladmi aj železničný preukaz na doplnenie hologramu.

Podľa tohto pokynu je potrebné postupovať v období prolongačného obdobia, to znamená do 31.3.2022.

V prípade, že nastane zmena vozňovej triedy mimo prolongačného obdobia, je postup nasledovný:

1. zmenu z 2.vozňovej triedy na 1.vozňovú triedu, **vrátane opätovnej prolongácie,** na základe vypísanej a oprávneným zamestnancom potvrdenej žiadanky, priloženým dokladom o úhrade spisného vo výške 2,00 € a **železničným preukazom**, vykoná výdajňa železničných preukazov Bratislava alebo Košice - držiteľ železničného preukazu obdrží železničný preukaz s vykonanou prolongáciou na 1.vozňovú triedu,
2. zmenu z 1.vozňovej triedy na 2.vozňovú triedu, **vrátane opätovnej prolongácie**, na základe vypísanej a oprávneným zamestnancom potvrdenej žiadanky, priloženým dokladom o úhrade spisného vo výške 2,00 € a **železničným preukazom**, vykoná výdajňa železničných preukazov Bratislava alebo Košice - držiteľ železničného preukazu obdrží železničný preukaz s vykonanou prolongáciou na 2.vozňovú triedu (rozdiel cestovného nebude vrátený).

O vykonanie zmeny z 1.vozňovej triedy na 2.vozňovú triedu je zamestnanec povinný požiadať ihneď po skončení nárokovosti na 1.vozňovú triedu.

Ak je zamestnanec držiteľom Janského plakety alebo Kňazovického medaily a súčasne spĺňa podmienku priznania 1.vozňovej triedy v zmysle predpisu Ok 10, článok 10 a rozhodne sa pre 1.vozňovú triedu

* z dôvodu udelenia Janského plakety alebo Kňazovického medaily (bod 1.9., článok 10), zaplatí cestovné vo výške 2.vozňovej triedy, avšak rodinným príslušníkom prináleží 2.vozňová trieda,
* z dôvodu výkonu funkcie (bod 1.1., 1.3., 1.5., 1.7., 1.10., článok 10), zaplatí cestovné vo výške 1.vozňovej triedy a jeho rodinným príslušníkom prináleží 1.vozňová trieda.

**Časť V**

**Zmena druhu železničného preukazu po skončení prolongačného obdobia**

V priebehu kalendárneho roka, resp. po ukončení prolongačného obdobia, môže prísť u držiteľa železničného preukazu k výmene (zmene) železničného preukazu v dôsledku zmeny podmienok, za ktorých bol pôvodný železničný preukaz vydaný.

V takomto prípade žiadateľ uhradí poplatok iba za vydanie nového železničného preukazu, cestovné bude prenesené na nový železničný preukaz – žiadateľovi bude vydaný železničný preukaz s vykonanou prolongáciou na rok 2022. To znamená, že žiadateľ nebude opätovne uhrádzať cestovné a ZSSK nebude rozdiely v cestovnom žiadateľom vracať.

Cestovné za prolongáciu železničného preukazu môže byť vrátané iba v prípade

* skončenia pracovného pomeru zamestnanca do 30.6.2022, na základe žiadosti zamestnanca a dokladu o skončení pracovného pomeru
* úmrtia držiteľa železničného preukazu, ku ktorému príde do 30.6.2022, na základe žiadosti najbližšieho pozostalého.

**ČASŤ VI**

**Neprolongované železničné preukazy**

Neprolongované železničné preukazy detí študujúcich na strednej škole musia byť uložené v úschove v príslušnom organizačnom útvare.

Neprolongované železničné preukazy detí študujúcich na vysokej škole zašle evidenčná zložka do úschovy do výdajne železničných preukazov Bratislava alebo Košice.

V prípade, že o prolongáciu svojho železničného preukazu nepožiada zamestnanec ZSSK, železničný preukaz treba doručiť cestou svojej evidenčnej zložky do výdajne železničných preukazov Bratislava alebo Košice k oprave údajov. Následne bude železničný preukaz vrátený zamestnancovi ako zamestnanecký preukaz. Oprávnený zamestnanec organizačného útvaru zabezpečí odobratie neprolongovaných železničných preukazov rodinných príslušníkov zamestnanca do úschovy.

ORLZ ZSSK v centrálnej databáze eviduje všetky železničné preukazy neprolongované na rok 2022 (ale aj železničné preukazy neprolongované v predchádzajúcich rokoch) ako neplatné.

Zoznamy zamestnancov a ich rodinných príslušníkov, ktorí na rok 2022 nepožiadali o prolongáciu železničného preukazu, doručí ZSSK na železničné spoločnosti do 29.4.2022. Na základe týchto zoznamov oprávnení zamestnanci jednotlivých spoločností zabezpečia odobratie železničných preukazov do úschovy a zašlú spätnú informáciu na ORLZ ZSSK do 20.5.2022.

**ČASŤ VII**

**Dodatočná prolongácia**

Počas prolongačného obdobia môže zamestnanec (dôchodca) požiadať o vydanie železničného preukazu, ktorý bol uložený v úschove cestou svojej evidenčnej zložky. V prípade splnenia podmienok oprávnený zamestnanec zašle do výdajne železničných preukazov *dvojmo vyplnenú časť II PREHLÁSENIA* (príloha č. 5 predpisu Ok 10), železničný preukaz, *doklad o úhrade poplatku za odblokovanie železničného preukazu a v prípade dieťaťa študujúceho na strednej alebo vysokej škole aj aktuálne potvrdenie o návšteve školy.* Odblokovaný železničný preukaz bude vrátený na príslušnú evidenčnú zložku spolu s potvrdenou kópiou časti II PREHLÁSENIA.

Rovnakým spôsobom môže zamestnanec (dôchodca) požiadať o dodatočnú prolongáciu železničného preukazu aj po skončení prolongačného obdobia, t.j. počas roka 2022.

**ČASŤ VIII**

**Cestovné výhody a bezplatná preprava**

ZSSK upozorňuje študentov a dôchodcov, ktorí svoj železničný preukaz nebudú prolongovať na rok 2022 a rozhodnú sa využívať bezplatnú prepravu zavedenú na ZSSK, že nespĺňajú podmienky

1. na vydanie zahraničných cestovných lístkov FIP (vrátane medzinárodného preukazu FIP na 50%),
2. na bezplatné cestovanie na tratiach ČD,
3. na vydanie voľného cestovného lístka na 6 ciest v 1.vozňovej triede.

Súčasne sú povinní odovzdať železničný preukaz do úschovy vo svojej evidenčnej zložke (oddelenie personalistiky, miezd a starostlivosti Odboru riadenia ľudských zdrojov ZSSK Bratislava, Žilina, Zvolen, Košice alebo na príslušný organizačný útvar ŽSR a ZSSK CARGO) najneskôr do 14.4.2022.

V opačnom prípade bude neodovzdanie železničného preukazu posudzované ako porušenie predpisu Ok 10.

**ČASŤ IX**

**Predčasný starobný dôchodok, starobný dôchodok**

Zamestnanec, ktorý skončí pracovný pomer z dôvodu odchodu do predčasného starobného alebo starobného dôchodku a o jeho priznanie požiada do 10 kalendárnych dní od skončenia pracovného pomeru, predloží v evidenčnej zložke (posledný zamestnávateľ) potvrdenie sociálnej poisťovne o podaní žiadosti na priznanie dôchodku.

Na základe tohto dokladu môže byť železničný preukaz zamestnancovi ponechaný (aj jeho rodinnému príslušníkovi) do priznania dôchodku, najdlhšie však do 3 kalendárnych mesiacov od skončenia pracovného pomeru. Ak zamestnanec neobdrží rozhodnutie o priznaní dôchodku do tejto doby (3 kalendárne mesiace), je povinný železničný preukaz (a tiež železničné preukazy svojich rodinných príslušníkov) odovzdať na oddelenie personalistiky, miezd a starostlivosti ORLZ ZSSK.

Nový železničný preukaz (dôchodcovský) bude žiadateľovi vystavený až po predložení rozhodnutia sociálnej poisťovne o priznaní dôchodku žiadateľom na oddelenie personalistiky, miezd a starostlivosti ORLZ ZSSK.

Ak zamestnancovi predčasný starobný alebo starobný dôchodok priznaný nebude, nárokovosť na cestovné výhody sa posudzuje podľa toho, z akého dôvodu bol so zamestnancom skončený pracovný pomer (dohoda, nadbytočnosť).

Kartu cestovných výhod, spolu s kópiou dokladu o skončení pracovného pomeru a potvrdením o dĺžke trvania pracovného pomeru u železnice, zašle evidenčná zložka na oddelenie personalistiky, miezd a starostlivosti ORLZ ZSSK.

ORLZ ZSSK zároveň upozorňuje na skutočnosť, že zamestnanec v období od skončenia pracovného pomeru do uskutočnenia výmeny zamestnaneckého železničného preukazu na železničný preukaz s označením „D“, nemôže požiadať o vydanie medzinárodného cestovného dokladu FIP.

**ČASŤ X**

**Invalidný dôchodok**

V prolongačnom období je poberateľ invalidného dôchodku povinný predložiť na príslušné pracovisko oddelenia personalistiky, miezd a starostlivosti ORLZ ZSSK k nahliadnutiu aktuálny doklad o poberaní invalidného dôchodku s uvedením percentuálnej výšky invalidity.

Aktuálny doklad o poberaní invalidného dôchodku predložia aj rodičia dieťaťa, ktorému bol priznaný invalidný dôchodok..

V opačnom prípade bude železničný preukaz zablokovaný a označený ako neplatný.

**ČASŤ XI**

**Držitelia železničného preukazu s označením „T“ a „T-D“**

Zamestnanec, ktorý po skončení pracovného pomeru spĺňa podmienky na priznanie železničného preukazu s označením „T“, je povinný

* požiadať o výmenu železničného preukazu a jeho prolongáciu najneskôr do 3 kalendárnych mesiacov po skončení pracovného pomeru, v opačnom prípade stráca nárok na priznanie cestovných výhod natrvalo,
* železničné preukazy rodinných príslušníkov môže odovzdať do úschovy a o ich prolongáciu môže požiadať aj po uplynutí trojmesačnej lehoty od skončenia pracovného pomeru, resp. v termíne, ktorý si sám určí.

Držiteľ železničného preukazu s označením „T“ môže požiadať o zmenu tohto železničného preukazu na železničný preukaz s označením „T-D“ až po predložení rozhodnutia o priznaní starobného alebo predčasného starobného dôchodku (nie invalidného dôchodku) na oddelení personalistiky, miezd a starostlivosti ORLZ ZSSK najneskôr do 3 kalendárnych mesiacov po priznaní dôchodku.

ORLZ ZSSK upozorňuje, že držitelia týchto železničných preukazov sú bez nároku na voľný cestovný lístok v 1. vozňovej triede (0735 2 491400) a bez nároku na zahraničné cestovné výhody FIP.

**ČASŤ XII**

**Voľné cestovné lístky v 1. vozňovej triede - 0735 2 491400**

Platnosť voľných cestovných lístkov 0735 2 491400 vydaných v roku 2021 skončí dňa 31.marca 2022.

Počas prolongačného obdobia môže oprávnený držiteľ (zamestnanec, dôchodca) požiadať o vydanie cestovného lístka na rok 2022 vo svojej evidenčnej zložke na základe žiadanky o vydanie cestovného dokladu (príloha č. 2 predpisu Ok 10) a po predložení dokladu o úhrade poplatku za vydanie cestovného lístka vo výške 3,30€ (príloha č. 1 predpisu Ok 10).

Po ukončení prolongačného obdobia (v priebehu kalendárneho roka) môže o vydanie voľného cestovného lístka požiadať iba ten oprávnený držiteľ, ktorý

1. má prolongovaný železničný preukaz a v priebehu roka 2022 splnil podmienku odpracovania 20 rokov nepretržite v rezorte železničnej dopravy (od svojho posledného nástupu k železnici),
2. žiada o dodatočnú prolongáciu železničného preukazu a spĺňa podmienky na vydanie voľného cestovného lístka.

ORLZ ZSSK upozorňuje, že na voľný cestovný lístok nie je možné vpísať meno manželky zamestnanca (dôchodcu) alebo manžela zamestnankyne (dôchodkyne), ktorí sú držiteľom železničného preukazu s  označením „T“ („T-D“).

Ak zamestnanec – držiteľ platného železničného preukazu a voľného cestovného lístka v 1.vozňovej triede skončí pracovný pomer a spĺňa podmienky:

- na vydanie železničného preukazu s označením „D“ - voľný cestovný lístok v 1.vozňovej triede sa mu ponecháva až do výmeny „zamestnaneckého“ železničného preukazu na železničný preukaz s označením „D“, t.j. najdlhšie do 31.3.2022, voľný cestovný lístok odovzdá na príslušnom pracovisku oddelenia personalistiky, miezd a starostlivosti ORLZ ZSSK pri prevzatí nového železničného preukazu,

- na vydanie železničného preukazu s označením „T“ - voľný cestovný lístok v 1.vozňovej triede mu oprávnený zamestnanec organizačnej zložky, v ktorej zamestnanec pracoval, odoberie a doručí do výdajne železničných preukazov Bratislava alebo Košice.

Zmeny údajov vpísaných do voľného cestovného lístka v 1.vozňovej triede (doplnenie alebo vymazanie rodinného príslušníka zamestnanca alebo dôchodcu) môže vykonať výlučne zamestnanec výdajne železničných preukazov Bratislava alebo Košice. Podkladom na vykonanie zmeny je doručenie novej žiadanky o vydanie cestovného dokladu spolu s cestovným lístkom určeným na opravu. Zmena údajov bude vykonaná bezplatne.

Nevydané voľné cestovné lístky v 1. vozňovej triede vrátia spoločnosti ŽSR a ZSSK CARGO centrálne za všetky svoje organizačné jednotky do výdajne železničných preukazov Bratislava do 15.apríla 2022.

**ČASŤ XIII**

**Poskytovanie cestovných lístkov na jednu cestu 0735 2 492100**

**pre ŽSR a ZSSK CARGO**

ZSSK poskytuje cestovné lístky na jednu cestu 0735 2 492100 pre ŽSR a ZSSK CARGO za úhradu 250,00 € za jeden blok (50 ks lístkov).

O vydanie týchto blokov môže ŽSR a ZSSK CARGO požiadať doručením objednávky na ZSSK – ORLZ, na základe ktorej ZSSK vystaví faktúru. Bloky cestovných lístkov budú odosielané na ŽSR a ZSSK CARGO až po úhrade faktúry.

**ČASŤ XIV**

**Záverečné ustanovenia**

Dňom účinnosti tohto opatrenia sa ruší „Opatrenie k prolongácii železničných preukazov a vydávaniu voľných cestovných lístkov v 1.vozňovej triede v roku 2021“ číslo 2\_44\_ORLZ\_v15.